recursal/SuperWikiNEXT-32B huggingface dataset:
ตราสัญลักษณ์ของศูนย์วิจัยสังคมศาสตร์เบอร์ลิน
อาคารศูนย์วิจัยสังคมศาสตร์เบอร์ลิน
**ศูนย์วิจัยสังคมศาสตร์เบอร์ลิน** (เยอรมัน: *Wissenschaftszentrum Berlin für Sozialforschung หรือย่อว่า WZB*) เป็นสถาบันวิจัยที่มีชื่อเสียงระดับนานาชาติ ในด้านสังคมศาสตร์ แต่สถาบันประเภทนี้ที่ไม่ได้เป็นส่วนหนึ่งของมหาวิทยาลัยที่ใหญ่ที่สุดในยุโรป

ศูนย์วิจัยก่อตั้งใน ค.ศ. 1969 โดยการริเริ่มของรัฐบาลสหพันธรัฐ 
นักสังคมวิทยา รัฐศาสตร์ นักเศรษฐศาสตร์ ประวัติศาสตร์ สถิติ วิทยาศาสตร์คอมพิวเตอร์ และกฎหมาย ประมาณ 140 คน ทำงานใน WZB ดำเนินโครงการวิจัยพื้นฐาน ในประเด็นทางสังคมและการเมืองที่เฉพาะเจาะจง โดยเน้นที่สังคมอุตสาหกรรมอย่างญี่ปุ่นและตะวันตก รวมถึงการเปลี่ยนโครงสร้างสังคมในยุโรปกลาง ยุโรปตะวันออก และจีน
โดยมีคำถามเรื่องโลกาภิวัตน์เป็นประเด็นสำคัญ

WZB แบ่งองค์กรออกเป็น 4 สาขาวิจัย:

1. โอกาสทางการศึกษา การงาน และชีวิต
2. นโยบายตลาด
3. ผลกระทบทางเศรษฐกิจสังคม
4. ประชาสังคม ความขัดแย้ง และ ประชาธิปไตย

ศูนย์นี้ตั้งขึ้นเป็นบริษัทจำกัดไม่แสวงหากำไร
โดยมีรัฐบาลต่าง ๆ ของสหพันธรัฐเยอรมันถือหุ้น 75% ส่วนอีก 25% ถือหุ้นโดยนครรัฐเบอร์ลิน
WZB ยังเป็นสมาชิกของชุมชนวิทยาศาสตร์ Gottfried Wilhelm Leibniz Scientific Community

แม้มันจะไม่ใช่มหาวิทยาลัย แต่ศูนย์ฯก็ทำงานร่วมกับ มหาวิทยาลัยเสรีแห่งเบอร์ลิน, Hertie School of Governance, มหาวิทยาลัยฮุมโบลด์ทแห่งเบอร์ลิน, มหาวิทยาลัยเทคนิกแห่งเบอร์ลิน รวมถึงสถาบันวิจัยต่างประเทศ นักวิทยาศาสตร์ใน WZB จำนวนมากก็เป็นอาจารย์มหาวิทยาลัยหรือสอนในมหาวิทยาลัย

อ้างอิง
-------

1. 1 2  "Brief Timeline of the WZB" เก็บถาวร 2008-04-28 ที่ เวย์แบ็กแมชชีน, accessed 2008-07-02
2. ↑  "Positioning WZB Research in the Scientific Landscape" เก็บถาวร 2008-04-28 ที่ เวย์แบ็กแมชชีน, accessed 2008-07-02

แหล่งข้อมูลอื่น
---------------

* เว็บไซต์ WZB (เยอรมัน)
* เว็บไซต์ WZB (อังกฤษ)
* "Think Tank Directory" Profile of the WZB (เยอรมัน)

พิกัดภูมิศาสตร์: 52°30′23″N 13°21′57″E﻿ / ﻿52.50639°N 13.36583°E﻿ / 52.50639; 13.36583
**หมาจิ้งจอกข้างลาย** (อังกฤษ: side-striped jackal; ชื่อวิทยาศาสตร์: *Lupulella adusta*) สัตว์กินเนื้อชนิดหนึ่ง ในวงศ์สุนัข (Canidae) 

จัดเป็นหมาจิ้งจอกที่มีขนาดเล็กกว่าหมาป่า และหมาใน ด้วยเป็นแจ็กคัลชนิดหนึ่ง มีความแตกต่างจากแจ็กคัลชนิดอื่น ๆ โดยมีใบหน้าที่แหลมน้อยกว่า ใบหูมนกว่า ปลายหางเป็นสีขาว และมีลายเส้นสีขาวเส้นเดียวพาดทแยงตามทั้งสองข้างลำตัว มีความใกล้เคียงกับหมาจิ้งจอกหลังดำ (*L. mesomelas*) ซึ่งเป็นแจ็กคัลอีกชนิดหนึ่ง มีฟันที่สามารถเขียนเป็นสูตรได้ว่า {\displaystyle {\tfrac {3.1.4.2}{3.1.4.3}}} 

มีความสูงจากปลายเท้าถึงหัวไหล่ 40–45 เซนติเมตร ความยาว 70–80 เซนติเมตร น้ำหนักโดยเฉลี่ย 7–13 กิโลกรัม ตัวผู้มีขนาดใหญ่กว่าตัวเมียและมีน้ำหนักมากกว่า

พบกระจายพันธุ์ในทวีปแอฟริกา จัดเป็นแจ็กคัลชนิดที่พบได้ยากที่สุด มีพฤติกรรมอาศัยอยู่ตามลำพังเพียงตัวเดียว ยกเว้นในช่วงฤดูผสมพันธุ์หรือเลี้ยงดูแลลูกที่อยู่กันเป็นคู่ มีการจับคู่แบบคู่เดียวตลอดทั้งชีวิต อาศัยอยู่ในสถานที่ ๆ เป็นทุ่งหญ้าและป่าละเมาะ กินซากสัตว์ที่เน่าเปื่อย และล่าสัตว์ขนาดเล็ก เช่น หนู, กระต่าย, นกที่หากินตามพื้นดิน, สัตว์เลื้อยคลาน หรือแมลง เป็นอาหาร นอกจากนี้แล้วยังอาจล่าสัตว์กีบที่มีขนาดใหญ่กว่า เช่น ลูกแอนทีโลป หรือแอนทีโลปขนาดเล็กเป็นอาหารได้ด้วย โดยเฉพาะการล่าแบบคู่ โดยคู่ผสมพันธุ์ 

มีระยะเวลาการตั้งท้องนาน 57–70 วัน พฤติกรรมการเลี้ยงลูกเหมือนกับแจ็คเกิลชนิดอื่น ๆ คือ ตัวผู้เป็นฝ่ายหาอาหารมาเลี้ยงดู ตัวเมียจะเป็นฝ่ายเฝ้าดูแลรังและดูแลลูกมากกว่า แต่ก็อาจจะช่วยตัวผู้ล่าเหยื่อได้ในบางครั้ง ลูกขนาดเล็กที่ยังช่วยเหลือตัวเองไม่ได้จะตกเป็นอาหารของสัตว์กินเนื้อขนาดใหญ่กว่า เช่น เสือดาว, ไฮยีน่า, งูเหลือม, อินทรีขนาดใหญ่

การจำแนก
--------

แบ่งออกเป็นชนิดย่อยได้ 7 ชนิด คือ

* *L. a. adusta* (แอฟริกาตะวันตก)
* *L. a. bweha* (แอฟริกาตะวันออก, คิซุมุ, เคนยา)
* *L. a. centralis* (โมร็อกโกและตูนิเซีย)
* *L. a. grayi* (แคฟฟา, ตะวันตกเฉียงใต้ของเอธิโอเปีย)
* *L. a. kaffensis* (เคนยา, อูซิน กิชู พลาตู, ภาคใต้ของกาบอง)
* *L. a. lateralis* (ลอยตา เพลนส์, เคนยา)
* *L. a. notatus* (แอฟริกาตะวันออก; เคนยา, Loita Plains, คูทิง)

อ้างอิง
-------

1. 1 2  ปองพล อดิเรกสาร. *สัตว์ป่าแอฟริกา*. กรุงเทพฯ : เอเรียสบุ๊คส์, 2553. 272 หน้า. หน้า 137. ISBN 978-616-90508-0-3
2. ↑  Atkinson RPD & Loveridge AJ (2008). *Canis adustus*. In: IUCN 2008. IUCN Red List of Threatened Species. Downloaded on 2008-11-12. Database entry includes justification for why this species is of least concern
3. ↑
4. ↑  "Side-Striped Jackal" (PDF). Canids.org. คลังข้อมูลเก่าเก็บจากแหล่งเดิม (PDF)เมื่อ 2009-02-20. สืบค้นเมื่อ 2008-11-13.
5. ↑  *MEET THE JACKALS*, "Animal Planet Sunday Showcase" สารคดีทางแอนิมอลพลาเน็ต. ทางทรูวิชั่นส์: อาทิตย์ที่ 22 ธันวาคม 2556
6. ↑  "Canis adustus". Planet-mammiferes.org. คลังข้อมูลเก่าเก็บจากแหล่งเดิมเมื่อ 2012-03-18. สืบค้นเมื่อ 2009-09-07.

คอมมอนส์ มีภาพและสื่อเกี่ยวกับ:  
***Canis adustus***

แหล่งข้อมูลอื่น
---------------

 ข้อมูลที่เกี่ยวข้องกับ Canis adustus ที่วิกิสปีชีส์
สำหรับความหมายอื่น ดูที่ อินทรี (แก้ความกำกวม)

**อินทรี** เป็นนกจำพวกนกล่าเหยื่อขนาดใหญ่ ในวงศ์ Accipitridae อันดับ Accipitriformes (วงศ์และอันดับเดียวกับ เหยี่ยว) มีโครงสร้างทางกายภาพที่แข็งแรง ประกอบด้วยโครงกระดูก กล้ามเนื้อ ส่วนต่าง ๆ ขน และกรงเล็บเป็นหลัก จัดอยู่ในประเภทนกที่ล่าเหยื่อเป็นอาหาร มีขนาด ปีก และ หาง ที่กว้าง ลักษณะปลายปีกแหลมหรือปีกแตก จะงอยปากงองุ้มเป็นตะขอ อินทรีเป็นนกที่มีลักษณะสวยงาม แข็งแรง สายตาคม บินเร็ว โจมตีแม่นยำ มองเห็นเป้าหมายได้จากระยะไกล มีเพดานบินตั้งแต่พื้นราบจนถึงความสูง 2,100 เมตร และจัดได้ว่าเป็นสัตว์ที่มีสายตาดีที่สุดในโลก อีกทั้งยังถือเป็นนกหรือสัตว์ปีกที่มีอายุยืนยาวที่สุดในโลกอีกด้วย โดยมีอายุได้มากถึง 70 ปี ส่วนใหญ่จะมีสีเข้มและสร้างรังบนหน้าผาที่สูงชัน 

อินทรีเป็นนกที่มีขนาดใหญ่และแข็งแรง เป็นนกที่กินเนื้อเป็นอาหาร ซึ่งได้แก่ ปลา, งู, สัตว์เลี้ยงลูกด้วยนม ขนาดเล็กเช่น หนู และเป็นนกนักล่าซึ่งล่านกด้วยกัน และไข่นกที่มีขนาดเล็กกว่าเป็นอาหาร อินทรีพบอาศัยกระจัดกระจายอยู่ตามพื้นที่เขตต่าง ๆ ทั่วทุกแห่งในโลก ยกเว้นพื้นที่ในทวีปแอนตาร์กติก ที่มีอากาศหนาวเย็น

ในประเทศไทย มีอินทรีอยู่ด้วยกันจำนวนหนึ่ง อาทิ นกออก (*Haliaeetus leucogaster*), อินทรีหัวนวล (*H. leucoryphus*), อินทรีดำ (*Ictinaetus malaiensis*), อินทรีปีกลาย (*Clanga clanga*) เป็นต้น

เนื่องจากเป็นนกขนาดใหญ่ น่าเกรงขาม และบินได้สูงและกว้างไกล ทำให้มีความสง่างาม ในเชิงของการเป็นสัญลักษณ์แล้ว อินทรีถูกมนุษย์ใช้ในเชิงสัญลักษณ์เป็นระยะเวลายาวนาน ในหลายวัฒนธรรมของทุกมุมโลก เช่น เป็นสัตว์ในป่าหิมพานต์ชนิดหนึ่งของไทย หรือ สหรัฐอเมริกาได้ใช้อินทรีหัวขาว (*Haliaeetus leucocephalus*) เป็นสัญลักษณ์ของประเทศ เป็นต้น

ดูเพิ่ม
-------

* เหยี่ยว


คอมมอนส์ มีภาพและสื่อเกี่ยวกับ:  
**อินทรี**

อ้างอิง
-------

1. ↑  Ancient DNA Provides New Insights into the Evolutionary History of New Zealand's Extinct Giant Eagle (อังกฤษ)
2. ↑  Sinclair, Sandra (1985). *How Animals See: Other Visions of Our World*. Beckenham, Kent: Croom Helm. ISBN 0-7099-3336-3.
3. ↑  "ท่องโลกกว้าง: อินทรีหางขาว". ไทยพีบีเอส. 18 December 2014. สืบค้นเมื่อ 19 December 2014.[*ลิงก์เสีย*]
4. ↑  เก็บถาวร 2011-10-04 ที่ เวย์แบ็กแมชชีน อินทรี ๑. ตามพจนานุกรมฉบับราชบัณฑิตยสถาน พ.ศ. 2542
5. ↑  นกอินทรี
6. ↑  Lawrence, E.A. (1990). *"Symbol of a Nation: The Bald Eagle in American Culture".* The Journal of American Culture 13 (1): 63–69.
เป็นอัลกอริธึมสร้างโดยJon Bentley and Andrew Chi-Chih Yao ในปี 1976 เพื่อค้นหาเรียงลำดับมากมายหรือไม่มีที่สิ้นสุด วิธีการคือ ประกอบด้วยสองขั้นตอน ขั้นตอนแรกกำหนดช่วงที่คีย์การค้นหาจะอยู่ถ้าอยู่ในรายการ ในขั้นตอนที่สองจะมีการค้นหาแบบไบนารีในช่วงนี้ ในขั้นตอนแรกสมมติว่ารายการถูกเรียงลำดับจากน้อยไปมากอัลกอริทึมจะค้นหาเลขยกกำลังแรก i ซึ่งมีค่ามากกว่า 2i มากกว่าคีย์การค้นหา ค่านี้ 2i กลายเป็นขีดจำกัด สำหรับการค้นหาแบบไบนารีด้วยที่ 2, 2i - 1 ซึ่งเป็นขอบเขตล่างสำหรับการค้นหาแบบไบนารี

การนำ Exponential Search ไปใช้งานในภาษาPython
---------------------------------------------

ตัวอย่างภาษาไพทอน

```
def binarySearch( arr, l, r, x):
    if r >= l:
        mid = l + ( r-l ) / 2
         
        if arr[mid] == x:
            return mid
        
        if arr[mid] > x:
            return binarySearch(arr, l, 
                                mid - 1, x)
         
        return binarySearch(arr, mid + 1, r, x)
         
    return False

def exponentialSearch(arr, x):

    n = len(arr)
    if arr[0] == x:
        return 0
         
    i = 1
    while i < n and arr[i] <= x:
        i = i \* 2
     
    return binarySearch( arr, i / 2, min(i, n), x)
     
 
arr = [1,3,4,5,13,20,25,40,42,44,53]
x = 13
result = exponentialSearch(arr, x)
print (result)

```

อ้างอิง
-------

exponential-search on geeksforgeeks
**วาเลนติ** (ญี่ปุ่น: VALENTI; โรมาจิ: *ヴァレンチ*; ทับศัพท์: Varenchi) เป็นซิงเกิลภาษาญี่ปุ่นลำดับที่ 6 ของโบอาในรูปแบบของแม็กซี่ซิงเกิล วางขายเมื่อวันที่ 28 สิงหาคม พ.ศ. 2545 โดยเพลง VALENTI เป็นเพลงในอัลบั้ม VALENTI ซึ่งเป็นชื่อเดียวกันกับซิงเกิลนี้ และอัลบั้ม BEST OF SOUL ส่วนเพลง VALENTI -English Version- จะอยู่ในอัลบั้ม Next World ซิงเกิลนี้เปิดตัวสัปดาห์แรกที่อันดับ 2 ของออริกอนชาร์ต และมียอดขายรวมมากกว่า 200,000 แผ่น โดยเป็นซิงเกิลที่มียอดขายสูงที่สุดเป็นอันดับ 1 ของโบอา และด้วยเหตุนี้เองจึงทำให้ซิงเกิลต่อๆมาอย่าง "คิเซคิ / NO.1" และ "JEWEL SONG / BESIDE YOU -โบคุโอะโยบุโคเอะ-" เป็นที่ได้รับความนิยม และมียอดขายสูงขึ้น

เพลง VALENTI เป็นเพลงประกอบโฆษณาเกมโปรเจกต์ มิเนอร์วา ส่วนเพลง VALENTI -English Version- เป็นเพลงประกอบภาพยนตร์โฆษณารองเท้าของสเก็ตเชอร์

รายชื่อเพลง
-----------

1. VALENTI
2. Realize (stay with me)
3. VALENTI -English Version-
4. VALENTI -Instrumental-

ชาร์ต
-----

ออริกอนชาร์ต (ในญี่ปุ่น)

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 28 สิงหาคม 2002 | Oricon Daily Singles Chart | #2 |  |  |  |
| 28 สิงหาคม 2002 | Oricon Weekly Singles Chart | #2 | 32,210 | 200,000 | 25 สัปดาห์ |
| 28 สิงหาคม 2002 | Oricon Monthly Singles Chart |  |  | 200,000 |  |
| 28 สิงหาคม 2002 | Oricon Yearly Singles Chart |  |  | 200,000 |  |
**ความคลั่งไคล้ญี่ปุ่น** (อังกฤษ: Japanophilia) หมายถึง ความชื่นชม ชื่นชอบ และหลงรักในประเทศญี่ปุ่น, วัฒนธรรมญี่ปุ่น, คนญี่ปุ่น หรือ ประวัติศาสตร์ญี่ปุ่น ในภาษาญี่ปุ่นเรียกว่า *ญี่ปุ่น: "shinnichi"; โรมาจิ:*親日 ซึ่ง "親" ญี่ปุ่น: "shin"; โรมาจิ: *しん* แปลว่า *ชื่นชอบ* (pro-) และ "日" ญี่ปุ่น: "nichi"; โรมาจิ: *にち* แปลว่า *ญี่ปุ่น* (คล้ายกับ ญี่ปุ่น: "Nihon"; โรมาจิ: *日本*) คำว่า *Japanophile* เริ่มใช้ในราวคริสต์ศตวรรษที่ 18 ซึ่งที่ผ่านมา นิยามนี้ก็เปลี่ยนแปลงมาโดยตลอด

ในประเทศไทย
-----------

จากสถิติในปี พ.ศ. 2560 พบว่าจุดหมายปลายทางต่างประเทศที่คนไทยนิยมไปมากที่สดคือโตเกียว และ โอซากะ ประเทศญี่ปุ่น โดยคนไทยมีความนิยม (craze) ในการไปเที่ยวประเทศญี่ปุ่นสูงขึ้นมากตั้งแต่ราวปี พ.ศ. 2556 และมีแนวโน้มจะเพิ่มตัวสูงขึ้นเรื่อย ๆ  กวี จงกิจถาวร นักวิจัยอิสระด้านความสัมพันธ์ระหว่างประเทศ ได้สรุปเหตุผลที่คนไทยนิยมประเทศญี่ปุ่นไว้ให้กับหนังสือพิมพ์คมชัดลึกโดยมีประเด็นหลัก ๆ ดังนี้

* ประเทศญี่ปุ่นเป็นประเทศที่มีบรรยากาศอุดมคติและความสมบูรณ์แบบสำหรับคนไทย เช่น ความเป็นระเบียบเรียบร้อย, ความสะอาด, วินัยของคนญี่ปุ่น, มารยาทคนญี่ปุ่น เป็นต้น
* ความปลอดภัยของประเทศญี่ปุ่นสูง จึงเหมาะกับการไปท่องเที่ยวเป็นครอบครัว หรือการไปเที่ยวของวัยรุ่น
* อาหารญี่ปุ่นรสชาติกลมกล่อมและสวยงามในการนำเสนอ
* การคมนาคมขนส่งมวลชนของประเทศญี่ปุ่นสะดวกสบายและเชื่อมต่อถึงกัน

นอกจากความนิยมในการท่องเที่ยวแล้ว ความคลั่งไคล้ในวัฒนธรรมญี่ปุ่นของคนไทยที่เห็นได้ชัดอีกประการคือความคลั่งไคล้อาหารญี่ปุ่น สังเกตได้จากในปี พ.ศ. 2555 จำนวนร้านอาหารญี่ปุ่นในประเทศไทยเพิ่มจำนวนขึ้นราว 2.2 เท่า ภายในระยะเวลาเพียง 5 ปี จาก พ.ศ. 2550

อ้างอิง
-------

1. ↑  "Japanophile". *Webster's Third New International Dictionary, Unabridged*. Merriam-Webster. 200. สืบค้นเมื่อ 2016-02-21. one who especially admires and likes Japan or Japanese ways
2. ↑
3. ↑
4. ↑
5. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-02-04. สืบค้นเมื่อ 2019-01-22.
**ความขัดแย้งในกัมพูชา พ.ศ. 2383** เป็นการกบฏต่อต้านเวียดนามของชาวกัมพูชาในช่วงสั้น ๆ ที่ต่อสู้อย่างหนักโดยเฉพาะบริเวณไพรแวงและบาพนม

ใน พ.ศ. 2383 พระองค์เม็ญ พระราชินีนาถแห่งกัมพูชาซึ่งสืบราชสมบัติต่อจากพระราชบิดาคือสมเด็จพระอุไทยราชาธิราชรามาธิบดีถูกญวนปลดออกจากราชบัลลังก์ พระองค์ถูกจับและเนรเทศไปยังเวียดนามพร้อมกับพระญาติและเครื่องราชกกุธภัณฑ์ จากเหตุการณ์ดังกล่าว ขุนนางกัมพูชาจำนวนมากและผู้ติดตามของพวกเขาจึงลุกฮือต่อต้านการปกครองของเวียดนาม ฝ่ายกบฏได้ร้องขอต่อสยามให้สนับสนุนผู้อ้างสิทธิ์ในราชบัลลังก์กัมพูชาอีกพระองค์หนึ่งคือองค์ด้วง พระบาทสมเด็จพระนั่งเกล้าเจ้าอยู่หัว ตอบสนองคำร้องขอโดยมีพระบรมราชโองการโปรดเกล้าฯ ให้ส่งองค์ด้วงกลับจากการเนรเทศที่กรุงเทพฯ พร้อมด้วยกองทหารสยามเพื่อสถาปนาพระองค์ขึ้นครองราชย์

เวียดนามถูกโจมตีจากทั้งกองทหารสยามและกบฏกัมพูชา ที่เลวร้ายกว่านั้น ในโคชินไชนา มีการก่อกบฏหลายครั้ง กำลังหลักของเวียดนามเดินทัพไปยังโคชินไชนาเพื่อปราบกบฏเหล่านั้น จักรพรรดิเถี่ยว จิ จักรพรรดิเวียดนามองค์ใหม่ซึ่งสืบราชบัลลังก์ต่อจากพระราชบิดาคือจักรพรรดิมิญ หมั่ง ตัดสินพระทัยหาทางออกโดยสันติ เจือง มิญ สาง หรือในเอกสารทางฝั่งไทยเรียกว่า องเตียนกุน ข้าหลวงประจำเจิ๊นเต็ย (กัมพูชา) ถูกเรียกตัวกลับ เจือง มิญ สางถูกจับและฆ่าตัวตายในคุกในเวลาต่อมา

องค์ด้วงหรือสมเด็จพระหริรักษ์รามมหาอิศราธิบดีตกลงให้กัมพูชาอยู่ภายใต้การคุ้มครองร่วมระหว่างสยาม-ญวนในปี พ.ศ. 2389 เวียดนามได้ปล่อยตัวพระราชวงศ์กัมพูชาและส่งคืนเครื่องราชกกุธภัณฑ์ ในเวลาเดียวกัน กองทหารเวียดนามก็ถอนกำลังออกจากกัมพูชา ในที่สุดเวียดนามก็สูญเสียการควบคุมกัมพูชา กัมพูชาได้รับเอกราชจากเวียดนาม แม้ว่ากองทหารสยามจะยังเหลืออยู่ในกัมพูชาอยู่บ้าง แต่กษัตริย์กัมพูชาก็มีอำนาจปกครองตนเองมากกว่าแต่ก่อน

หมายเหตุ
--------

1. ↑  Harris 2005, pp. 45.
2. ↑  Chandler 2008, pp. 159.
3. ↑  Chandler 2008, pp. 161.
4. ↑  Chandler 2008, pp. 160.
5. ↑  Chandler 2008, pp. 162.
6. ↑  Chandler 2008, pp. 164–165.

อ้างอิง
-------

* Chandler, David P. (2008). *A history of Cambodia* (4th ed.). Westview Press. ISBN 978-0813343631.
* Harris, Ian (2005). *Cambodian Buddhism, History and Practice* (PDF). University of Hawaii Press. ISBN 0-8248-2765-1. คลังข้อมูลเก่าเก็บจากแหล่งเดิม (PDF)เมื่อ March 16, 2015.
**TATA box** หรือ **Goldberg-Hogness box**เป็นโปรโมเตอร์ที่ทำหน้าที่กระตุ้นการทรานสคริบชันอยู่ห่างจากจุดเริ่มไปทาง 5’ 30 คู่เบส เป็นลำดับเบสที่ประกอบด้วยเบส A และเบส T มาก เกี่ยวข้องกับการนำเอนไซม์อาร์เอ็นเอ โพลีเมอเรสไปสู่จุดเริ่มต้นที่ถูกต้อง พบในอาร์เคียแบคทีเรียและยูคาริโอต ประมาณ 24% ของยีนในมนุษย์มี TATA box ภายในโปรโมเตอร์

TATA box มีลำดับดีเอ็นเอหลัก 5'-TATAAA-3' หรือเปลี่ยนแปลงไปบ้างโดยมากตามด้วยอะดีนีนสามตัว ปกติมี 25 คู่เบสทางด้านอับสตรีมของบริเวณที่เกิดทรานสคริบชัน เชื่อว่าเป็นบริเวณอนุรักษนิยมของกระบวนการวิวัฒนาการตั้งแต่เริ่มมียูคาริโอต ปกติจะถูกจับด้วยTATA binding protein (TBP) ระหว่างเกิดทรานสคริบชัน ทำให้ดีเอ็นเอคลายเกลียว ซึ่งบริเวณที่มี A T มากจะคลายเกลียวได้ง่ายกว่าบริเวณที่มี G C มาก TBP จะจับกับร่องเล็กของดีเอ็นเอและจับแบบเบตาชีท

TATA box มักจะเป็นตำแหน่งที่เข้าจับของ RNA polymerase II และ TFIID ซึ่งเป็นทรานสคริบชันแฟกเตอร์เข้ามาจับกับ TATA box จากนั้น TFIIA จะเข้ามาจับด้านอับสตรีมของ TFIID ส่วนTFIIB เข้าจับกับด้านดาวน์สตรีมของ TFIID RNA polymerase II จะจดจำกลุ่มของโปรตีนนี้ได้และเข้ามาจับ เช่นเดียวกับทรานสคริบชันแฟกเตอร์อื่นๆ เช่น TFIIF TFIIE และ TFIIH ทรานสคริบชันจะเริ่ม RNA polymerase II เคลื่อนไปตามสายดีเอ็นเอโดยออกจาก TFIID และ TFIIA ที่ยังจับกับ TATA box และทำให้ RNA polymerase II โมเลกุลใหม่เข้ามาจับได้

ยีนที่ไม่มี TATA box จะใช้ downstream core promoter (DCE) การศึกษาจีโนมในมยุษย์ พบว่ามีโปรโมเตอร์ที่ขึ้นกับ ของมนุษย์ขึ้นอยู่กับ TATA box ~ 10%  การศึกษาก่อนหน้านี้ พบว่าประมาณ 1,000 ยีนพบโปรโมเตอร์มี TATA box อยู่ด้วย 32%

อ้างอิง
-------

1. ↑  Lifton RP, Goldberg ML, Karp RW, Hogness DS (1978). "The organization of the histone genes in Drosophila melanogaster: functional and evolutionary implications". *Cold Spring Harb Symp Quant Biol*. **42**: 1047–1051. PMID 98262.`{{cite journal}}`: CS1 maint: multiple names: authors list (ลิงก์)
2. ↑  Smale, ST; Kadonaga, JT (2003). "The RNA polymerase II core promoter" (PDF). *Annual review of biochemistry*. **72**: 449–79. doi:10.1146/annurev.biochem.72.121801.161520. PMID 12651739. คลังข้อมูลเก่าเก็บจากแหล่งเดิม (PDF)เมื่อ 2006-10-31. สืบค้นเมื่อ 2011-12-31.
3. ↑  Yang, C; Bolotin, E; Jiang, T; Sladek, FM; Martinez, E (2007). "Prevalence of the initiator over the TATA box in human and yeast genes and identification of DNA motifs enriched in human TATA-less core promoters". *Gene*. **389** (1): 52–65. doi:10.1016/j.gene.2006.09.029. PMC 1955227. PMID 17123746.
4. ↑  Carninci P, Sandelin A, Lenhard B; และคณะ (June 2006). "Genome-wide analysis of mammalian promoter architecture and evolution". *Nat. Genet*. **38** (6): 626–35. doi:10.1038/ng1789. PMID 16645617.`{{cite journal}}`: CS1 maint: multiple names: authors list (ลิงก์)
5. ↑  Suzuki Y, Tsunoda T, Sese J; และคณะ (May 2001). "Identification and characterization of the potential promoter regions of 1031 kinds of human genes". *Genome Res*. **11** (5): 677–84. doi:10.1101/gr.164001. PMC 311086. PMID 11337467.`{{cite journal}}`: CS1 maint: multiple names: authors list (ลิงก์)
ภาพแสดงโหนดของวงโคจรดวงอาทิตย์และดวงจันทร์ ประกอบด้วย โหนดขึ้นหรือราหู และโหนดลงหรือเกตุ
**จุดโหนดของวงโคจร** (อังกฤษ: orbital node) หมายถึง จุดตัดของวงโคจรกับระนาบอ้างอิง จุดโหนดปกติจะมีสองจุดเสมอ หากวงโคจรอยู่ในระนาบเดียวกับระนาบอ้างอิง ถือว่า ไม่มีจุดโหนด

จุดโหนดสองจุดระหว่างวงโคจรของดวงจันทร์ และวงโคจรเสมือนของดวงอาทิตย์ เมื่อโลกเป็นศูนย์กลาง เรียกว่า จุดโหนดขึ้นหรือจุดราหู (ascending node) และจุดโหนดลงหรือจุดเกตุ (descending node) เมื่อดวงอาทิตย์และดวงจันทร์มีลองจิจูดปรากฏใกล้เคียงกัน (โหราศาสตร์เรียกว่า กุม) และมีราหูหรือเกตุอยู่ร่วม ก็จะเกิดสุริยุปราคา เมื่อดวงอาทิตย์และดวงจันทร์มีลองจิจูดปรากฏอยู่ห่างเป็นระยะเชิงมุมประมาณ 180 องศา (โหราศาสตร์เรียกว่า เล็ง) และมีราหูหรือเกตุอยู่ร่วมด้วย ก็จะเกิดจันทรุปราคา จุดราหูและเกตุจะมีการเคลื่อนที่ไปทางทิศตะวันตกครบรอบในระยะเวลา 18.5 ปี ตำแหน่งของจุดโหนดทั้งสอง ใช้ในการคำนวณหาสุริยุปราคาและจันทรุปราคา

ระนาบอ้างอิงที่นิยมใช้กัน หากเป็นวงโคจรที่มีโลกเป็นศูนย์กลาง จะใช้ระนาบซึ่งผ่าโลกตรงเส้นศูนย์สูตร เป็นระนาบอ้างอิง หากวงโคจรอยู่ตรงเส้นศูนย์สูตรโลก ก็เรียกว่าวงโคจรศูนย์สูตร หากเป็นวงโคจรที่มีดวงอาทิตย์เป็นศูนย์กลาง จะใช้ระนาบซึ่งผ่าดวงอาทิตย์ตรงเส้นศูนย์สูตร ทั้งนี้ หากมีความซับซ้อน จะใช้ระนาบซึ่งตัดผ่านผู้สังเกตและวัตถุท้องฟ้าหลักเป็นเกณฑ์

สัญลักษณ์ของจุดโหนดขึ้น คือ ☊ หรือ ๘ (เลขแปดไทย) ส่วนโหนดลง ใชัสัญลักษณ์ ☋ หรือ ๙ (เลขเก้าไทย) การที่เรียกว่าราหูกับเกตุนั้นในทางตะวันตกสมัยโบราณก็เรียก หัวมังกร และ หางมังกร ซึ่งคล้ายกับตำนานชาติเวรซึ่งว่า พรุะเกตุเกิดจากเท้าของพระราหู:p.141;:p.245

ดูเพิ่ม
-------

* อุปราคา
* มุมออยเลอร์
* ลองจิจูดของจุดโหนดขึ้น

อ้างอิง
-------

1. 1 2  "node". *Columbia Encyclopedia* (6th ed.). New York: Columbia University Press. 2004. คลังข้อมูลเก่าเก็บจากแหล่งเดิมเมื่อ March 9, 2007. สืบค้นเมื่อ May 17, 2007.
2. ↑  Marcia Rieke. "Introduction: Coordinates, Seasons, Eclipses (lecture notes)". *Astronomy 250*. University of Arizona. คลังข้อมูลเก่าเก็บจากแหล่งเดิมเมื่อ 2016-08-26. สืบค้นเมื่อ May 17, 2007.
3. ↑  Darling, David. "line of nodes". *The Encyclopedia of Astrobiology, Astronomy, and Spaceflight*. สืบค้นเมื่อ May 17, 2007.
4. ↑  Tatum, Jeremy B. "Chapter 17". *Celestial Mechanics*. สืบค้นเมื่อ May 17, 2007.
5. ↑  Survey of Islamic Astronomical Tables, E. S. Kennedy , *Transactions of the American Philosophical Society*, new series, **46**, #2 (1956), pp. 123–177.
6. ↑  Cyclopædia, or, An universal dictionary of arts and sciences เก็บถาวร 2008-12-02 ที่ เวย์แบ็กแมชชีน, Ephraim Chambers, London: Printed for J. and J. Knapton [and 18 others], 1728, vol. 1.
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

N ระบบประสาท (Nervous system)

N07A Parasympathomimetics
-------------------------

### N07AA Anticholinesterases

N07AA01 Neostigmine
N07AA02 Pyridostigmine
N07AA03 Distigmine
N07AA30 Ambenonium
N07AA51 Neostigmine, combinations
### N07AB Choline esters

N07AB01 Carbachol
N07AB02 Bethanechol
### N07AX Other parasympathomimetics

N07AX01 ไพโลคาร์พีน
N07AX02 Choline alfoscerate

N07B Drugs used in addictive disorders
--------------------------------------

### N07BA Drugs used in nicotine dependence

N07BA01 Nicotine
N07BA02 Bupropion
### N07BB Drugs used in alcohol dependence

N07BB01 Disulfiram
N07BB02 Calcium carbimide
N07BB03 Acamprosate
N07BB04 Naltrexone
### N07BC Drugs used in opioid dependence

N07BC01 Buprenorphine
N07BC02 Methadone
N07BC03 Levacetylmethadol
N07BC04 Lofexidine
N07BC51 Buprenorphine, combinations

N07C Antivertigo preparations
-----------------------------

### N07CA Antivertigo preparations

N07CA01 Betahistine
N07CA02 Cinnarizine
N07CA03 Flunarizine
N07CA04 Acetylleucine
N07CA52 Cinnarizine, combinations

N07X Other nervous system drugs
-------------------------------

### N07XA Gangliosides and ganglioside derivatives

### N07XX Other nervous system drugs

N07XX01 Tirilazad
N07XX02 Riluzole
N07XX03 Xaliproden
N07XX04 Hydroxybutyric acid
**หอก** เป็นอาวุธชนิดหนึ่ง ซึ่งใช้มาแต่โบราณในหลายพื้นที่ของโลก

อาวุธหอกของฮอปไลต์ จาก สงครามกรีก-เปอร์เซีย

หอกในยุคโบราณ
-------------


คอมมอนส์ มีภาพและสื่อเกี่ยวกับ:  
**หอก**

ในยุคแรก ๆ พบหอกเป็นเพียงไม้แหลม ต่อมา พบหอกส่วนมากเป็นหินปลายแหลมนำมาผูกติดกับท่อนไม้ ซึ่งจะพบในยุคหินเก่า ในขณะที่ในยุคหินใหม่นั้นจะมีการเหลาปลายหอกให้แหลมขึ้น ใช้ในการล่าสัตว์ต่าง ๆ เป็นส่วนใหญ่

หอกในสงครามมีหลายแบบ และใช้กันมากอย่างแพร่หลาย มีลักษณะคล้ายกับทวนแต่หอกจะมีความยาวด้ามจับสั้นกว่า และใช้ต่อสู้กันบนภาคพื้นดิน หอกนั้นมีหลายแบบ เช่น หัวหอกแบบกางเขน หัวหอกแบบ L

หัวหอกแบบกางเขน เรียกกันแบบสั้น ๆ ว่า หอกกางเขน มีลักษณะหัวหอกคล้ายสัญลักษณ์กางเขน เป็นอาวุธที่มีอณุภาพสูงกว่าหัวหอกแบบธรรมดามาก ทำให้มีประโยชน์มากในการรบ เพราะจุดเสียเปรียบของอาวุธประเภทหอกก็คือ หากใช้การโจมตีโดยการแทง จะสร้างบาดแผลกับคู่ต่อสู้ได้น้อยมาก หรือเพียงคู่ต่อสู้ปัดเบี่ยงการโจมตีได้เพียงเล็กน้อยก็ไม่สามารถทำอันตรายใดๆได้แล้ว จึงมีการพัฒนาหัวหอกแบบใหม่โดยการทำหัวหอกให้เป็นรูปสัญลักษณ์กางเขน ซึ่งทำให้สามารถสร้างบาดแผลหรือความเสียหายได้มาก เพราะส่วนที่เพิ่มเติมเข้ามานั้นมีความคมพอๆกับมีด ทำให้สามารถแทงและสร้างบาดแผลได้มากมาย เช่นการแทงโดยใช้หอก การแทงโดยใช้คมหอกกางเขน (ส่วนที่เพิ่มเข้ามา) หรือแม้แต่การใช้คมหอกกางเขนเชือดเฉือนศัตรู รับคมดาบของศัตรู เป็นต้น

ส่วนหัวหอกแบบ L มีลักษณะใกล้เคียงกับหอกกางเขน เพียงแต่ตัดส่วนคมด้านหนึ่งออกเท่านั้น แต่ส่วนเรื่องการใช้งานนั้นก็ไม่ต่างกันเท่าไหร่นัก
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

P สารต้านปรสิตและสารฆ่าและขับไล่แมลง (Antiparasitic products, insecticides and repellents)

P03A Ectoparasiticides, including scabicides
--------------------------------------------

### P03AA Sulphur containing products

P03AA01 Dixanthogen
P03AA02 Potassium polysulfide
P03AA03 Mesulfen
P03AA04 Disulfiram
P03AA05 Thiram
P03AA54 Disulfiram, combinations
### P03AB Chlorine containing products

P03AB01 Clofenotane
P03AB02 Lindane
P03AB51 Clofenotane, combinations
### P03AC Pyrethrines, including synthetic compounds

P03AC01 Pyrethrum
P03AC02 Bioallethrin
P03AC03 Phenothrin
P03AC04 Permethrin
P03AC51 Pyrethrum, combinations
P03AC52 Bioallethrin, combinations
P03AC53 Phenothrin, combinations
P03AC54 Permethrin, combinations
### P03AX Other ectoparasiticides, including scabicides

P03AX01 Benzyl benzoate
P03AX02 Copper oleinate
P03AX03 Malathion
P03AX04 Quassia

P03B Insecticides and repellents
--------------------------------

### P03BA Pyrethrines

P03BA01 Cyfluthrin
P03BA02 Cypermethrin
P03BA03 Decamethrin
P03BA04 Tetramethrin
### P03BX Other insecticides and repellents

*see also: insect repellents*

P03BX01 Diethyltoluamide
P03BX02 Dimethylphthalate
P03BX03 Dibutylphthalate
P03BX04 Dibutylsuccinate
P03BX05 Dimethylcarbate
P03BX06 Etohexadiol
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

N ระบบประสาท (Nervous system)

N03A Antiepileptics
-------------------

### N03AA Barbiturates and derivatives

N03AA01 Methylphenobarbital
N03AA02 Phenobarbital
N03AA03 Primidone
N03AA04 Barbexaclone
N03AA30 Metharbital
### N03AB Hydantoin derivatives

N03AB01 Ethotoin
N03AB02 Phenytoin
N03AB03 Amino(diphenylhydantoin) valeric acid
N03AB04 Mephenytoin
N03AB05 Fosphenytoin
N03AB52 Phenytoin, combinations
N03AB54 Mephenytoin, combinations
### N03AC Oxazolidine derivatives

N03AC01 Paramethadione
N03AC02 Trimethadione
N03AC03 Ethadione
### N03AD Succinimide derivatives

N03AD01 Ethosuximide
N03AD02 Phensuximide
N03AD03 Mesuximide
N03AD51 Ethosuximide, combinations
### N03AE Benzodiazepine derivatives

N03AE01 Clonazepam
### N03AF Carboxamide derivatives

N03AF01 Carbamazepine
N03AF02 Oxcarbazepine
N03AF03 Rufinamide
### N03AG Fatty acid derivatives

N03AG01 Valproic acid
N03AG02 Valpromide
N03AG03 Aminobutyric acid
N03AG04 Vigabatrin
N03AG05 Progabide
N03AG06 Tiagabine
### N03AX Other antiepileptics

N03AX03 Sultiame
N03AX07 Phenacemide
N03AX09 Lamotrigine
N03AX10 Felbamate
N03AX11 Topiramate
N03AX12 Gabapentin
N03AX13 Pheneturide
N03AX14 Levetiracetam
N03AX15 Zonisamide
N03AX16 Pregabalin
N03AX17 Stiripentol
N03AX30 Beclamide
สัญลักษณ์บริษัท
อาคารเอไอบี นิวยอร์ก
**เอไอจี** หรือ **อเมริกัน อินเตอร์แนชชั่นแนล กรุป** (อังกฤษ: American International Group - AIG) เป็นกลุ่มบริษัทประกันภัย และผู้ให้บริการทางการเงิน สัญชาติอเมริกัน มีสำนักงานใหญ่อยู่ที่แมนฮัตตัน นิวยอร์ก สหรัฐอเมริกา

เอไอจีก่อตั้งในปี ค.ศ. 1919 ที่เซี่ยงไฮ้ ประเทศจีน โดย คอร์เนเลียส แวนเดอร์ สตารร์ นักธุรกิจชาวอเมริกัน เป็นบริษัทแรกของชาวตะวันตกที่ทำธุรกิจประกันภัยในจีน แต่ได้ถอนตัวออกจากประเทศจีน หลังจากเหมาเจ๋อตุงเข้ามามีอำนาจในปี ค.ศ. 1949  และย้ายสำนักงานใหญ่ไปอยู่ที่อาคารเอไอบี ในแมนฮัตตัน  จนถึงปัจจุบัน 

เอไอจี ขยายธุรกิจผ่านบริษัทในเครือไปทุกภูมิภาคทั่วโลก ทั้งเอเชีย ยุโรป ตะวันออกกลาง และอเมริกาใต้  จนถึงปัจจุบันมีพนักงาน 116,000 คน มีรายได้ 110.064 พันล้านดอลลาร์สหรัฐ ต่อปี (ข้อมูลปี 2008) 

ในประเทศไทย บริษัทในเครือ ชื่อ เอไอเอ (อเมริกัน อินเตอร์แนชชั่นแนล แอสชัวรันส์) เข้ามาดำเนินกิจการตั้งแต่ พ.ศ. 2481 (ค.ศ. 1938) มีสำนักงานใหญ่ภูมิภาคอยู่ที่ฮ่องกง

อ้างอิง
-------

1. ↑  Thompson, Clifford (1941). *Current Biography Yearbook*. Current Biography (60th ed.). H. W. Wilson Company. p. 247. สืบค้นเมื่อ 2009-03-18. `{{cite book}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
2. ↑  "Foreign Office Files for China, 1949-1976". *Part 1: Complete Files for 1949: Publisher's Note*. Adam Matthew Publications. คลังข้อมูลเก่าเก็บจากแหล่งเดิมเมื่อ 2008-10-13. สืบค้นเมื่อ 2009-03-18.
3. ↑  "AIG: What does this US giant do?". BBC News. 17 September 2008. สืบค้นเมื่อ 2009-03-18.
4. ↑  "American International Group Inc (New York Stock Exchange)". *Company profile*. New York City: Thomson Reuters. สืบค้นเมื่อ 2009-03-18.
5. ↑  "Form 10-K". สืบค้นเมื่อ 2009-03-06.[*ลิงก์เสีย*]
6. ↑  "เหตุการณ์สำคัญ เอไอเอ ประเทศไทย". คลังข้อมูลเก่าเก็บจากแหล่งเดิมเมื่อ 2009-03-26. สืบค้นเมื่อ 2009-03-28.
"**วาเลอรี**" เป็นเพลงของวงดนตรีอินดี้ร็อคจากอังกฤษ The Zutons จากอัลบั้มสตูดิโอชุดที่สองของพวกเขา *Tired of Hanging Around* (2549) ต่อมาเพลงนี้ได้ถูกนำมาทำใหม่โดย Mark Ronson ด้วยเสียงร้องนำของ Amy Winehouse ซึ่งขึ้นถึงอันดับสองใน UK Singles Chart เมื่อปีพ.ศ. 2550

เวอร์ชันของ Mark Ronson และ Amy Winehouse
-----------------------------------------

 นักดนตรีชาวอังกฤษ Mark Ronson และ Amy Winehouse นำเพลง "Valerie" มาทำใหม่ในอัลบั้มสตูดิโอชุดที่สองของรอนสัน *เวอร์ชัน* (2550) เปิดตัวเป็นซิงเกิลที่สามของอัลบั้มเมื่อวันที่ 15 ตุลาคม พ.ศ. 2550 แทร็กนี้ถูกแสดงครั้งแรกโดย Winehouse ใน รายการ *Live Lounge ของ* Jo Whiley ทาง BBC Radio 1 นักร้องและผู้กำกับ Jordan Galland เล่นเปียโนไฟฟ้าในซิงเกิลนี้ *โรลลิงสโตน* เรียกการนำมาทำดนตรีใหม่นี้ว่า "การบันทึกที่โดดเด่น" เพียงหนึ่งเดียวของ Winehouse หลังจาก *Back to Black* ก่อนหน้านี้ Winehouse เคยบันทึกเพลงนี้ในเวอร์ชันจังหวะช้ากว่า ซึ่งปรากฏเป็นเพลงพิเศษใน *Back to Black* ฉบับดีลักซ์ เพลงนี้ได้รับการนำเสนอใน *27 Dresses* and *Amy* (2015) ซึ่งเป็น ภาพยนตร์สารคดี ชีวประวัติของ Winehouse และในโฆษณา Amazon Echo ในสหรัฐอเมริกา 

หลังจากที่ "วาเลอรี" ประสบความสำเร็จในช่วงฤดูร้อนปี 2549 เอมี ไวน์เฮาส์ ก็พบว่าเธอเป็นแฟนที่ไม่น่าจะเป็นไปได้ของเพลงนี้ เอมีถูกเชิญให้ร่วมโครงการใหม่กับมาร์ค รอนสัน ในช่วงเวลาดังกล่าว รอนสันอ้างว่าไวน์เฮาส์ไม่ได้ฟังอะไรที่เขียนขึ้นหลังอัลบั้ม *1967* เลย และเธอประสบปัญหาในการหาสิ่งที่เหมาะสมสำหรับอัลบั้ม *Version* ที่กำลังจะออกของรอนสัน หลังจากที่รอนสันอธิบายว่าอัลบั้มดังกล่าวจะประกอบไปด้วยการนำบันทึกเสียงกีตาร์มาทำใหม่เป็นแนวโซล ไวน์เฮาส์ก็บอกเขาว่า เธออาจจะลอง "วาเลอรี" แต่รอนสันรู้สึกกังวลที่เครียดที่ได้ยินเสียงของเธอร้องเพลงนั้นในหัวของเขา "ผมไม่แน่ใจว่ามันใช้การได้อย่างไร แต่เธอเข้าไปในสตูดิโอและลองมันดู ผมชอบมันมาก" เขากล่าว 

เพลงนี้กลายเป็นความสำเร็จที่ให้ความรู้สึกผสมปนสำหรับ McCabe เขากล่าวว่า "บางครั้งผมต้องพยายามอย่างหนักที่จะไม่คิดถึง 'วาเลอรี' ในวันที่มันมาอยู่ในหัวของผม คือวันที่ผมต้องวางกีตาร์และลืมเรื่องการเขียนไปก่อน"

อ้างอิง
-------

แหล่งข้อมูลอืน
--------------

* เนื้อเพลงเต็มของเพลงนี้ ที่เมโทรลิริกส์
* วาเลอรี สตาร์
**TW งูไฮดรา** เป็นดาวฤกษ์ชนิด ที วัว ซึ่งอยู่ห่างจากโลกไปประมาณ 176 ปีแสง  อยู่ในกลุ่มดาวงูไฮดรา มีจานดาวเคราะห์ก่อนเกิดซึ่งกำลังก่อตัวเป็นดาวเคราะห์

ภาพรวม
------

TW งูไฮดราเป็นดาวที่มีเส้นผ่านศูนย์กลาง 1.08 เท่าของดวงอาทิตย์ และมีมวล 0.7 เท่าของดวงอาทิตย์ ซึ่งถือว่าความหนาแน่นต่ำกว่าเล็กน้อย กำลังส่องสว่างอยู่ที่ประมาณหนึ่งในห้าของดวงอาทิตย์ การจำแนกสเปกตรัมอยู่ในประเภท K6Ve แม้ว่าในการจำแนกสเปกตรัมจะระบุว่าเป็นดาวแคระส้ม แต่แท้จริงแล้วจัดประเภทเป็นดาวฤกษ์ชนิด ที วัว ซึ่งอยู่ในระยะก่อนเกิดของดาวในแถบลำดับหลัก  อุณหภูมิพื้นผิวต่ำถึง 3600 K

นอกจากนี้ดาวดวงนี้ยังเป็นส่วนหนึ่งของกระจุกดาว TW Hydrae Association ซึ่งประกอบไปด้วยดาวอายุน้อยประมาณ 10 ดวง ซึ่งรวมไปถึง TW งูไฮดรา ซึ่งเป็นที่มาของชื่อกระจุกดาวนี้ด้วย

จานดาวเคราะห์ก่อนเกิด
---------------------

TW งูไฮดราเป็นดาวที่มีอายุน้อยมาก อายุเพียง 8 ล้านปี ดังนั้นรอบๆดาวนี้จึงมีจานดาวเคราะห์ก่อนเกิด ซึ่งมีมวลประมาณ 50 เท่าของดาวพฤหัสบดี เมื่อพิจารณาจากอายุแล้วยังคงเหลือฝุ่นจำนวนมากที่สามารถใช้เป็นวัสดุสำหรับดาวเคราะห์ได้  จานฝุ่นนี้แผ่อยู่ในระยะรัศมีอย่างน้อยประมาณ 6 พันล้าน กม. (40 au) ไปจนถึงที่รัศมีประมาณ 33 พันล้านกม. (220 au) จากการสังเกตโดยกล้องโทรทรรศน์อวกาศฮับเบิล ในช่วงความยาวคลื่น 0.5 ถึง 2.22 ไมโครเมตรใน ปี ค.ศ. 2013 เปิดเผยว่ามีช่องว่างขนาดประมาณ 3 พันล้านกิโลเมตร (20 au) ที่รัศมีประมาณ 12 พันล้านกิโลเมตร (80 au) จากศูนย์กลาง ซึ่งเชื่อว่าเกิดขึ้นโดยผลกระทบจากแรงโน้มถ่วงของดาวเคราะห์ ที่ก่อตัวขึ้นในวงโคจรนี้ นับเป็นครั้งแรกที่มีการค้นพบช่องว่างของแผ่นจานฝุ่นในระยะดังกล่าวในดวงดาวมวลน้อยเช่นนี้

ในปี ค.ศ. 2016 ได้มีการค้นพบดาวเคราะห์นอกระบบหนึ่งดวง ซึ่งมีมวลมากกว่าดาวเนปจูน เล็กน้อย อยู่ห่างจากตัวดาวฤกษ์ไป 22 au

ระบบดาวเคราะห์ うみへび座TW星| ดาวเคราะห์(ตามลำดับจากดาว) | มวล | กึ่งแกนเอก(AU) | คาบการโคจร(วัน) | ความเยื้องศูนย์กลาง | ความเอียงของวงโคจร | รัศมี |
| --- | --- | --- | --- | --- | --- | --- |
| **b** | 23.72 *M*⊕ | 22 | — | — | — | ~4.25 *R*⊕
 |
| **จานรอบดาวฤกษ์** | — AU | — | —
 |
| **จานรอบดาวฤกษ์** | — AU | — | — |

อ้างอิง
-------

1. 1 2 3 4  "V\* TW Hya -- T Tau-type Star". *SIMBAD Astronomical Database*. CDS. สืบค้นเมื่อ 2019-07-04.
2. ↑  A Moving Cluster Distance to the Exoplanet 2M1207 B in the TW Hya Association *arXiv*
3. ↑  うみへび座TWアソシエーション *AstroArts*
4. ↑  Herschel Finds Past-Prime Star May Be Making Planets *NASA*
5. ↑  Astronomers discover signs of giant planet being born in star's dust cloud INDEPENDENT
6. ↑  A Gap with a Deficit of Large Grains in the protoplanetary disk around TW Hya *arXiv*
**อัน เต๋อไห่** (จีน: 安德海; พินอิน: *Ān Déhǎi*; ค.ศ. 1844 – 12 กันยายน ค.ศ. 1869) เป็นขันทีซึ่งรับราชการในวังสมัยราชวงศ์ชิงของประเทศจีน เป็นคนสนิทของพระพันปีฉือสี่ (慈禧太后) ในช่วงคริสต์ทศวรรษ 1860 และถูกประหารชีวิตในการช่วงชิงอำนาจระหว่างพระพันปีฉือสี่กับกงชินหวัง (恭親王)

ใน ค.ศ. 1869 พระพันปีฉือสี่ส่งอัน เต๋อไห่ ไปโรงทอไหมที่หนานจิง (南京) อัน เต๋อไห่ เดินทางไปโดยขบวนเรืออลังการผ่านคลองใหญ่ (大運河) เพื่ออวดอ้างพระบารมี ซึ่งขัดต่อกฎมนเทียรบาลที่ห้ามขันทีออกจากพระราชวังโดยมิได้รับอนุญาต มิฉะนั้น มีโทษประหาร ทั้งนี้ เพื่อป้องกันขันทีมีอำนาจมากเกินควร ครั้นอัน เต๋อไห่ และคณะ ไปถึงมณฑลชานตง (山东省) ติง เป่าเจิน (丁寶楨) ผู้ว่าการมณฑล รายงานพฤติกรรมของเขากลับไปยังราชสำนัก กรมความลับทหาร (軍機處) ซึ่งมีกงชินหวังเป็นเจ้ากรม ลงความเห็นให้ประหารอัน เต๋อไห่ ตามกฎ พระพันปีฉืออัน (慈安太后) ซึ่งสำเร็จราชการแผ่นดินร่วมกันพระพันปีฉือสี่ เห็นชอบกับกรมความลับทหาร ส่วนพระพันปีฉือสี่เองมิได้ทรงก้าวก่ายในเรื่องนี้ มีผู้เล่าว่า ที่พระพันปีฉือสี่มิทรงก้าวก่าย ที่จริงมิทันก้าวก่ายมากกว่า เพราะกำลังทอดพระเนตรงิ้ว และมีรับสั่งห้ามผู้ใดรบกวน แต่ไม่ว่าจะเป็นประการใด ที่สุดแล้วอัน เต๋อไห่ และขันทีติดตามอีกหกคน ก็ถูกตัดศีรษะตามกฎ การประหารดังกล่าวเกิดขึ้นช่วงฤดูใบไม้ผลิ ณ วัดกวันตี้ (关帝庙) เมืองจี่หนาน (济南) ส่วนคนที่เหลือในคณะของอัน เต๋อไห่ ถูกปลดเป็นทาส และเนรเทศไปมณฑลเฮย์หลงเจียง (黑龍江省) ชายแดนด้านตะวันออกเฉียงเหนือของจักรวรรดิชิง การฆ่าอัน เต๋อไห่ นี้ มองกันว่า เป็นส่วนหนึ่งของการช่วงชิงอำนาจในราชสำนักระหว่างพระพันปีฉือสี่และกงชินหวัง

ดูเพิ่ม
-------

* หลี่ เหลียนอิง

อ้างอิง
-------

1. 1 2 3 4 5 6  
Rawski, Evelyn S. (February 5, 2001). *Last Emperors: A Social History of Qing Imperial Institutions*. University of California Press. p. 466. ISBN 0520228375.
2. 1 2 3 4 5 6 7  Haw, Stephen G. (November 30, 2006). *Beijing: A Concise History*. Routledge Studies in the Modern History of Asia. Routledge. p. 224. ISBN 0415399068.
**โอ้เธอ** เป็นซิงเกิลของ สงกรานต์-รังสรรค์ ปัญญาเรือน เจ้าของตำแหน่งแชมป์ The Voice Thailand Season 2 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย นที แสนทวี ,วิสารท กุลศิริ เพลงนี้ออกจำหน่ายครั้งแรกในวันที่ 26 พฤษภาคม พ.ศ. 2560 ในไอทูนส์

เนื้อหาเพลงพูดถึงเป็นเรื่องราวของคนรักคนหนึ่งที่แทบจะไม่มีเวลาในการมีลมหายใจแล้ว แต่เขากลับเลือกใช้ช่วงเวลาอันน้อยนิดเพื่อดูแลคนที่ตัวเองรัก

เนื้อหาของมิวสิกวีดิโอนี้ กำกับโดย ยุทธเลิศ สิปปภาค แสดงโดย กันต์ กันตถาวร ,ไอยวริญร์ ชื่นชอบ และจุตินันท์ ภิรมย์ภักดี โดยเล่าถึง คู่รักคู่หนึ่งที่รักกันมาก แต่ด้วยเหตุผลอะไรไม่ทราบ ฝ่ายชายอยู่ดีๆก็เดินออกมาจากชีวิตฝ่ายหญิงโดยไม่ได้บอกอะไร และยังคงเป็นคำถามที่ยังค้างคาใจฝ่ายหญิง....จนกระทั่งวันหนึ่งฝ่ายชายได้ติดต่อมาเพื่อขอเจอเป็นครั้งสุดท้ายก่อนที่เขาจะจากโลกนี้ไป ฝ่ายหญิงตอบตกลงทันทีเพราะต้องการคำตอบที่ยังคงติดอยู่ในใจ เพียง 2 วันกับเวลาที่เหลืออยู่ของกันต์ เค้าเลือกที่จะดูแลคนที่เค้ารักเป็นครั้งสุดท้ายคำถามได้ถูกตอบด้วยแพทย์ที่ดูแลกันต์ในฐานะผู้ป่วยมะเร็งระยะสุดท้าย ที่กันต์เลือกที่จะตัดสินใจเดินออกมาจากคนรัก เพราะอยากให้เธอมีความสุข ได้เจอคนที่สามารถดูแลเธอได้ตลอดไป ส่วนเค้าที่กำลังจะตายคงทำได้แค่ส่งเธอให้เริ่มต้นชีวิตใหม่ หลังจากที่คำถามถูกปลดล็อก เค้าทั้งคู่จึงเลือกที่จะใช้ชีวิตร่วมกันอีกครั้งกับเวลาที่นับถอยหลังทุกนาที

การตอบรับ
---------

ชาร์ต

| ชาร์ต (พ.ศ. 2560) | อันดับสูงสุด |
| --- | --- |
| JOOX Top 100 Chart | 10 |
| JOOX Top Top 50 Thai Songs Chart | 10 |
| FAT CHART ,FAT 93 HD | 3 |
| Cat Radio Chart | 6 |
|

อ้างอิง
-------

1. ↑  "การจากลาอันแสนงดงาม! สงกรานต์ รังสรรค์ เปิดตัวกับ Me Records ด้วย "โอ้เธอ"". คลังข้อมูลเก่าเก็บจากแหล่งเดิมเมื่อ 2017-07-22. สืบค้นเมื่อ 2017-07-10.
2. ↑  \*\*\*\*\*JOOX Top Chart รายงานชาร์ตเพลงประจำสัปดาห์ (08.05.2017)\*\*\*\*\*
3. ↑  New Cat เพลงใหม่ประจำสัปดาห์ 4 - 10 June 2017
**รางวัลความสำเร็จสูงสุดด้านการพัฒนามนุษย์** (อังกฤษ: UNDP Human Development Lifetime Achievement Award) เป็นรางวัลเกียรติยศด้านการพัฒนาของโครงการพัฒนาแห่งสหประชาชาติ โดยจะมอบแก่ National Human Development Report ที่มีผลงานดีเด่นทุก 2 ปี ซึ่งแบ่งไว้เป็น 6 ประเภท โดยรางวัลเกียรติยศที่ได้ทูลเกล้าฯ ถวายพระบาทสมเด็จพระเจ้าอยู่หัวฯ เป็นความคิดริเริ่มของสำนักเลขาธิการสหประชาชาติ ซึ่งเป็นกรณีพิเศษที่มอบแก่บุคคลอันเป็นรางวัลประเภท Life-long achievement ที่ริเริ่มขึ้นใหม่ โดยพระบาทสมเด็จพระเจ้าอยู่หัวฯ เป็นพระองค์แรกที่ได้รับรางวัลดังกล่าว

ตัวรางวัลเป็นรูปพานทรงกลมทำด้วยเงินบริสุทธิ์ ด้านในของพานขัดมันผิวเรียบ ส่วนด้านนอกผิวมีลักษณะเป็นคลื่นคล้ายสายน้ำ ตั้งอยู่บนฐานที่ทำจากไม้สัก มีแผ่นป้ายคำจารึกที่ฐานไม้มีข้อความว่า 'To His Majesty King Bhumibol Adulyadej in Recognition of Lifetime Achievement in Human Development May 2006' เพื่อเฉลิมพระเกียรติ เนื่องในวโรกาสที่ทรงครองสิริราชสมบัติครบ 60 ปี
โดยผู้คัดเลือกรูปแบบของรางวัลตั้งใจให้รางวัลเป็นรูปพานทรงกลม เพื่อสื่อความหมายถึงภาชนะที่สามารถใช้รองรับน้ำได้ เช่นเดียวกับผิวนอกของพาน ทำให้มองคล้ายสายน้ำ เนื่องจากเล็งเห็นว่าพระราชกรณียกิจด้านการพัฒนาของพระบาทสมเด็จพระเจ้าอยู่หัวฯ ส่วนมากเกี่ยวข้องกับน้ำและการจัดการทรัพยากรน้ำ เป็นประเด็นพื้นฐานที่สำคัญที่สุดประเด็นหนึ่งในการพัฒนา จึงสมควรแก่การยกย่องเฉลิมพระเกียรติในพระปรีชาสามารถในด้านนี้เป็นกรณีพิเศษ

อ้างอิง
-------

1. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2020-09-22. สืบค้นเมื่อ 2017-10-25.
2. ↑
**แพรรีด็อก** (อังกฤษ: prairie dog) เป็นสกุลของสัตว์เลี้ยงลูกด้วยนมสกุลหนึ่ง ใช้ชื่อวิทยาศาสตร์ว่า *Cynomys* (/ไซ-โน-มีส/) ในวงศ์กระรอก (Sciuridae)

แพรรีด็อกมีลักษณะโดยทั่วไป คือ ใบหูเล็ก ดวงตากลมโต ฟันแข็งแรง ขาคู่หน้าจะมีเล็บที่แหลมคมและแข็งแรง มีหน้าที่ขุดคุ้ยดินเพื่อหาอาหารและขุดโพรงอยู่อาศัย ออกหาอาหารในเวลากลางวันซึ่งกินได้ทั้งพืชและสัตว์ จำพวกหญ้า ผัก เมล็ดพืชต่าง ๆ รวมถึง แมลงและหนอน

มีสีขนสีน้ำตาลทอง ปลายหางมีสีดำ ส่วนของหางมีความยาว 3-4 นิ้ว เท้ามีสีครีม ลำตัวอ้วนกลม เมื่อโตเต็มที่มีน้ำหนักประมาณ 1-2 กิโลกรัม

แม้แพรรีด็อกจะเป็นสัตว์ฟันแทะวงศ์เดียวกับกระรอก แต่จะไม่อาศัยและหากินบนต้นไม้เหมือนกระรอกทั่วไป แต่จะหากินและทำรังด้วยการขุดโพรงอยู่ตามพื้นดินทุ่งราบและพื้นที่ที่เป็นดินโล่ง เช่น ทุ่งหญ้าแพรรีในอเมริกาเหนือและเม็กซิโก มีทั้งหมด 5 ชนิด ได้แก่

* *Cynomys gunnisoni* (Baird, 1855)
* *Cynomys leucurus* Merriam, 1890
* *Cynomys ludovicianus* (Ord, 1815)
* *Cynomys mexicanus* Merriam, 1892
* *Cynomys parvidens* J. A. Allen, 1905

แพรรีด็อกเป็นสัตว์สังคม จึงมักอาศัยอยู่รวมกันเป็นฝูง มีตัวผู้คุมฝูง 1 ตัว ต่อตัวเมียประมาณ 4 ตัว มีความพร้อมเจริญพันธุ์เมื่ออายุ 1 ปีขึ้นไป ในช่วงเดือนมีนาคมถึงเดือนเมษายนจะเป็นระยะผสมพันธุ์ ตัวเมียใช้เวลาตั้งท้องนานประมาณ 28-32 วัน (ประมาณ 1 เดือน) ออกลูกครอกละประมาณ 4-8 ตัวต่อปี แพรรีด็อกเกิดใหม่ยังไม่ลืมตาและขนยังไม่ขึ้น กระทั่งเข้าสู่สัปดาห์ที่ 6 หรือประมาณเดือนครึ่ง มีอายุขัยโดยเฉลี่ยในตัวเมียราว 8 ปี ส่วนตัวผู้เฉลี่ยที่ 5 ปี

แพรรีด็อกเป็นสัตว์ที่ขุดโพรงดินใช้เป็นที่อยู่อาศัย ที่ในแต่ละฤดูมีการเปลี่ยนแปลงของสภาพอากาศเป็นอย่างมาก โพรงที่อยู่ใต้ดินจึงต้องทนต่ออุณหภูมิที่สูงที่สุด ต่ำที่สุด ทนน้ำท่วมรวมทั้งไฟไหม้ลามทุ่ง โดยแบ่งออกเป็นห้อง ๆ แต่ละห้องจะอยู่ในระดับความลึกต่างระดับกัน เพื่อใช้ในวัตถุประสงค์ที่ต่างกัน เช่น ห้องเลี้ยงลูกอ่อน จะอยู่ในระดับที่มีอุณหภูมิค่อนข้างคงที่ ยังมีห้องใกล้กับพื้นผิวดินที่สามารถใช้หลบบรรดาสัตว์นักล่าจากด้านบนได้อย่างรวดเร็ว และยังมีห้องสำหรับการจัดเก็บเสบียงอาหาร ห้องที่สามารถใช้ฟังเสียงสัตว์นักล่าซึ่งอาจมาป้วนเปี้ยนอยู่นอกโพรง โพรงแพรรีด็อกยังมีการขยายอาณาเขตออกเป็นเมืองที่ครอบคลุมพื้นที่หลายเอเคอร์ โดยมีแพรรีด็อกประมาณ 5-35 ตัวต่อเอเคอร์ ในยุคสมัยก่อนที่มนุษย์จะเข้ามาอาศัยอยู่ในท้องทุ่ง เคยมีแพรรีด็อกครอบครองดินแดนอยู่ก่อนอย่างมากมายมหาศาล หนึ่งในเมืองของแพรรีด็อกที่พบในรัฐเท็กซัสเมื่อปี ค.ศ. 1900 ครอบคลุมพื้นที่ถึง 64,000 ตารางกิโลเมตร และมีจำนวนประชากรแพรรีด็อกอยู่ถึงประมาณ 400 ล้านตัว

มีพฤติกรรมทางสังคมที่มักออกมาทักทายกันเองในฝูง ซึ่งเวลาที่เจอกันครั้งแรกจะทักทายกันด้วยการยิงฟันและแตะกันคล้ายกับการโอบกอดหรือจูบ จากนั้นก็จะช่วยกันทำความสะอาดขนให้กันและกัน 

แพรรีด็อกมีจุดเด่นประการหนึ่งอันเป็นที่มาของชื่อ คือ เสียงร้องที่คล้ายกับเสียงสุนัขเห่า จึงเป็นที่มาของชื่อ

ปัจจุบัน นิยมเลี้ยงเป็นสัตว์เลี้ยง

อ้างอิง
-------

1. ↑  จาก itis.gov (อังกฤษ)
2. ↑  "ยอดสถาปนิก แห่งอาณาจักรสัตว์". ไทยรัฐ. 12 October 2014. สืบค้นเมื่อ 12 October 2014.
3. ↑  เก็บถาวร 2016-03-05 ที่ เวย์แบ็กแมชชีน แพรรีด็อก กระรอกเห่าได้ จากผู้จัดการออนไลน์
4. ↑  "กระรอกดิน "แพรรีด็อก" เห็นศัตรู เสียงเห่าเหมือนสุนัข". คลังข้อมูลเก่าเก็บจากแหล่งเดิมเมื่อ 2012-04-23. สืบค้นเมื่อ 2012-04-08.
5. 

6. 

คอมมอนส์ มีภาพและสื่อเกี่ยวกับ:  
***Cynomys***

แหล่งข้อมูลอื่น
---------------

 ข้อมูลที่เกี่ยวข้องกับ Cynomys ที่วิกิสปีชีส์
**คิม กีซู** นักมวยสากลชาวเกาหลีใต้ เกิดเมื่อ 17 กันยายน พ.ศ. 2482 เป็นแชมป์โลกมวยสากลคนแรกของเกาหลีใต้ โดยได้ครองแชมป์โลกเมื่อ พ.ศ. 2509 และเคยมาชกกับอภิเดช ศิษย์หิรัญในไทย ก่อนจะเป็นฝ่ายชนะคะแนนไป เขาเสียชีวิตเมื่อ 10 มิถุนายน พ.ศ. 2540

ประวัติ
-------

คิมเคยชกมวยสากลสมัครเล่นในนามทีมชาติเกาหลีใต้มาก่อน และได้เหรียญทองเอเชียนเกมส์เมื่อ พ.ศ. 2501 ต่อมาได้หันมาชกมวยสากลอาชีพ เขาขึ้นชกมวยสากลอาชีพครั้งแรกเมื่อ 1 ตุลาคม พ.ศ. 2504 ซึ่งเป็นการชิงแชมป์เกาหลีใต้รุ่นมิดเดิลเวท ซึ่งคิมเป็นฝ่ายชนะคะแนนกัง แซชุลได้แชมป์มาครอง จากนั้น ขึ้นชกชนะเป็นส่วนใหญ่ จนได้ครองแชมป์ OPBF รุ่นมิดเดิลเวทเมื่อ 10 มกราคม พ.ศ. 2508 ชนะน็อค ฟูมิโอะ ไดสุ ยก 6 คิมป้องกันแชมป์ไว้ได้ 3 ครั้ง ก็ขึ้นชิงแชมป์โลกรุ่นจูเนียร์มิดเดิลเวทเมื่อ 25 มิถุนายน พ.ศ. 2509 ชนะคะแนน นีโน่ เบนเวนูตี ทำให้คิมกลายเป็นแชมป์โลกมวยสากลคนแรกของเกาหลีใต้ไปทันที จากนั้น เขาได้ชกป้องกันทั้งแชมป์โลกและแชมป์ OPBF มาตลอด และยังเดินทางมาชกนอกรอบกับอภิเดช ศิษย์หิรัญ ในขณะที่ครองแชมป์ทั้งสองตำแหน่งนี้เมื่อ 8 พฤศจิกายน พ.ศ. 2510 ซึ่งคิมเป็นฝ่ายชนะคะแนนไป

คิมครองแชมป์ทั้งสองตำแหน่งมาจนถึง พ.ศ. 2511 เขาเสียแชมป์โลกไปก่อนเมื่อ 25 พฤษภาคม แพ้คะแนน ซานโดร มาสซิงญี จากนั้นจึงเสียแชมป์ OPBF ในการชกครั้งถัดมา เมื่อ 20 พฤศจิกายน แพ้คะแนน ฮิซาโอะ มินามิ คิมขึ้นชกแก้มือชิงแชมป์ OPBF คืนมาได้สำเร็จเมื่อ 1 มีนาคม พ.ศ. 2512 ชนะคะแนน มินามิ คู่ปรับเก่า จากนั้นได้ประกาศแขวนนวมและสละแชมป์ OPBF ไปเมื่อ 5 สิงหาคม พ.ศ. 2512 หลังจากเลิกชกมวย เขาหันไปเป็นเทรนเนอร์ และประกอบธุรกิจ ก่อนจะเสียชีวิตด้วยมะเร็งตับเมื่อ 10 มิถุนายน พ.ศ. 2540

เกียรติประวัติ
--------------

* แชมป์ OPBF รุ่นจูเนียร์มิดเดิลเวท
	+ ชิง 10 มกราคม 2508 ชนะน็อค ฟูมิโอะ ไดสุ ยก 6
	+ ป้องกันแชมป์ครั้งที่ 1, 19 มิถุนายน 2508 ชนะคะแนน ฟูมิโอะ ไดสุ
	+ ป้องกันแชมป์ครั้งที่ 2, 4 มกราคม 2509 ชนะน็อค ฟูมิโอะ ไดสุ ยก 7
	+ ป้องกันแชมป์ครั้งที่ 3, 30 เมษายน 2509 ชนะน็อค ฮิเดอากิ ฮากาดะ ยก 10
	+ ป้องกันแชมป์ครั้งที่ 4, 7 กันยายน 2510 ชนะน็อค นากาโอะ ซาซาสกิ ยก 6
	+ ป้องกันแชมป์ครั้งที่ 5, 17 กุมภาพันธ์ 2511 ชนะคะแนน มันเฟรด อาลีปาลา
	+ เสียแชมป์ 20 พฤศจิกายน 2511 แพ้คะแนน ฮิซาโอะ มินามิ
* แชมป์โลกรุ่นจูเนียร์มิดเดิลเวท
	+ ชิง 25 มิถุนายน 2509
	+ ป้องกันแชมป์ครั้งที่ 1, 17 ธันวาคม 2509 ชนะคะแนน สแตร์ ฮาร์ริงตัน
	+ ป้องกันแชมป์ครั้งที่ 2, 3 ตุลาคม 2510 ชนะคะแนน เฟรด ลิตเติล
	+ เสียแชมป์ 25 พฤษภาคม 2511 แพ้คะแนน ซานโดร มาสซิงญี
* แชมป์ OPBF รุ่นจูเนียร์มิดเดิลเวท
	+ ชิง 11 มีนาคม 2512 ชนะคะแนน ฮิซาโอะ มินามิฟูมิโอะ ไดสุ ยก 6
	+ สละแชมป์

อ้างอิง
-------

1. 1 2  "국내 첫 프로권투 세계챔피언 金基洙씨 별세" [First domestic pro boxing world champion Kim Ki-soo passes away]. *Yonhap News*. 1997-06-11. สืบค้นเมื่อ 2014-07-07.
2. ↑  "拳鬪에大勝 鄭東薰金基洙選手堂堂優勝" [Big victory in boxing: Chung Dong-hoon, Kim Ki-soo both win]. *The Dong-a Ilbo*. 1958-06-02. สืบค้นเมื่อ 2014-07-06.

* ฅนเหล็ก. กิม กีซู ยอดมวยแดนโสม แชมป์โลกไลท์มิดเดิลเวทรายแรกของเกาหลี. นิตยสารมวยโลก. ปีที่ 31 ฉบับที่ 1539 5-11 มีนาคม พ.ศ. 2557. หน้า 44-45
* สถิติการชก boxrec.com (อังกฤษ)
**ทาสติดที่ดิน** (อังกฤษ: serfdom) เป็นสถานภาพของเกษตรกรจำนวนมากในระบบฟิวดัล โดยเฉพาะอย่างยิ่งเกี่ยวข้องกับระบบถือครองที่ดินสมัยฟิวดัล (manorialism) และระบบที่คล้ายกัน ถือได้ว่าเป็นภาวะแรงงานขัดหนี้ (debt bondage) และแรงงานตามสัญญา (indentured servitude) ซึ่งมีความเหมือนและความต่างจากทาส เป็นแนวคิดที่พัฒนาขึ้นระหว่างสมัยโบราณตอนปลายและยุคกลางตอนต้นในทวีปยุโรป และอยู่มาถึงกลางศตวรรษที่ 19 ในบางประเทศ

ทาสติดที่ดินไม่สามารถซื้อขายแลกเปลี่ยนได้โดยลำพัง แต่สามารถซื้อขายไปพร้อมกับที่ดินได้ขึ้นอยู่กับพื้นที่ สำหรับระบบ kholop ในรัสเซียทาสติดที่ดินสามารถซื้อขายได้เหมือนทาสปกติ ไม่มีสิทธิเหนือร่างกายและไม่สามารถออกจากที่ดินที่ติดอยู่ได้ ทาสติดที่ดินที่ครอบครองผืนดินจะต้องทำงานให้กับลอร์ดที่เป็นเจ้าของ โดยจะได้รับการคุ้มครอง ความยุติธรรมและสิทธิเพาะปลูกในบางพื้นที่ของแมเนอร์เพื่อยังชีพตนเอง ทาสติดที่ดินมักต้องทำงานในไร่นาของลอร์ด แต่ยังต้องทำงานในเหมืองและป่าไม้ ตลอดจนใช้แรงงานเพื่อบำรุงรักษาถนน

อ้างอิง
-------

1. ↑  "Villeins in the Middle Ages | Middle Ages". 31 May 2012. เก็บจากแหล่งเดิมเมื่อ 5 November 2018. สืบค้นเมื่อ 5 November 2018.
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**ทาสใกล้ตาย** (อังกฤษ: Dying Slave) เป็นประติมากรรมที่สร้างโดยไมเคิล แอนเจโลประติมากรคนสำคัญชาวอิตาลีของสมัยเรอเนสซองซ์ ที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส

ประติมากรรม "ทาสใกล้ตาย" สลักโดยไมเคิล แอนเจโล ราวระหว่างปี ค.ศ. 1513 ถึงปี ค.ศ. 1516 เป็นประติมากรรมคู่กับประติมากรรม "ทาสหัวรั้น" (Rebellious Slave) ที่สร้างขึ้นประดับอนุสรณ์ของสมเด็จพระสันตะปาปาจูเลียสที่ 2 งานชิ้นนี้สลักจากหินอ่อน มีความสูง 2.28 เมตร ข้อมือซ้ายมัดได้กับด้านหลังของคอ และรอบอกมีแถบคาด นอกจากนั้นก็มีลิงที่แกะไว้บางส่วนเกาะอยู่ที่หน้าแข้งซ้าย ซึ่งเป็นสัญลักษณ์ของความเกี่ยวพันกับโลก งานชิ้นนี้ได้รับอิทธิพลมาจาก งานประติมากรรมของประติมากรจากเกาะโรดส์ชื่อ "เลอาโคอันและบุตร" 

ในปี ค.ศ. 1976 นักประวัติศาสตร์ศิลป์ริชาร์ด ฟรายบรรยายประติมากรรมชิ้นนี้ว่าเป็นงานประติมากรรม "เป็นนัยยะว่าเป็นชั่วขณะเมื่อชีวิตยอมจำนนต่อพลังอำนาจของความตายที่เข้ามาอย่างไม่หยุดยั้ง"

อ้างอิง
-------

1. ↑  Panofsky, Erwin. "The First Two Projects of Michelangelo's Tomb of Julius II". *The Art Bulletin*, Volume 19, No. 4, December 1937. pp. 561-579.
2. ↑  Fly, Richard. *Shakespeare's Mediated World*. Amherst, MA: University of Massachusetts Press, 1976. p.30.

ดูเพิ่ม
-------

* ศิลปะเรอเนสซองซ์
**ทาเคดะ คัตสึโยริ** เป็นบุตรชายคนที่ 4 ของ ทาเคดะ ชินเก็น เขามีชีวิตอยู่ในช่วงยุคเซ็นโกคุและยุคอะซุจิ-โมโมยามะ

เขาได้ออกรบเป็นครั้งแรกในยุทธการคาวานากาจิมะ และต่อมาเขาได้เป็นเจ้าของปราสาททากาโตะ

ในปี ค.ศ.1565 เขาได้แต่งงานกับนางริวโชอิน ซึ่งเป็นบุตรีของโทยามะ นาโอะคาโดะ

ในปี ค.ศ.1570 เขาได้โจมตีปราสาทฮานาซาวะ และในปี ค.ศ.1571 เขาได้ถูกเรียกตัวไปที่โคฟุ ในส่วนปราสาททากาโตะ ได้ถูกดูแลและรับผิดชอบโดยทาเคดะ โนบุคาโดะ ซึ่งเป็นอาของเขา ในวันที่ 4 ตุลาคม ค.ศ.1571 นางริวโชอิน ซึ่งเป็นภรรยาคนแรกของเขาได้เสียชีวิต คัตสึโยริจึงได้ส่งตัว **อินามุระ เซอุเอมง โนะ โจ** (稲村 清右衛門尉) และ **โทมิซาวะ เฮโซ** (富沢 平三) เดินทางไปเคารพของนางริวโชอิน

ในช่วงปี ค.ศ.1572 โชกุนอะชิกางะ โยชิอากิ ได้ส่งจดหมายเชื้อเชิญเหล่าไดเมียวให้มาร่วมกันต่อต้านตระกูลโอดะ คัคสึโยริจึงได้เดินทางพร้อมกับชินเก็นผู้เป็นบิดา เพื่อหวังจะพิชิตตระกูลโอดะ โดยที่พวกเขาได้รบชนะตระกูลโทกุงาวะในยุทธการมิกาตะงาฮาระ แต่หลังจากนั้น ชินเก็นก็เสียชีวิตในเดือนพฤษภาคม ค.ศ.1573 ทำให้คัตสึโยริได้เป็นผู้นำตระกูล ในปี ค.ศ.1574 คัตสึโยริได้นำกองทัพเข้าบุกดินแดนของโทกุงาวะอีกครั้งหนึ่ง แต่แล้วคัตสึโยริก็ได้พ่ายแพ้อย่างราบคาบในยุทธการนากาชิโนะ

ในปี ค.ศ.1578 คัตสึโยริได้ให้การสนับสนุนอุเอสึงิ คาเงะคัตสึ ในการทำศึกกับอุเอสึงิ คาเงะโทระ จากการที่คัตสึโยริไปสนับสนุนคาเงะคัตสึ ได้สร้างความโกรธให้แก่ตระกูลโฮโจ เพราะคาเงะโทระมีศักดิ์เป็นน้องชายของโฮโจ อุจิมาสะ ถึงแม้ว่าจะถูกรับอุปการะโดยอุเอสึงิ เคนชิน ทางโฮโจจึงได้ส่งกองทัพไปโจมตีกองทัพทาเคดะที่อยู่บริเวณอ่าวซุรุงะจนแตกพ่าย

เขาได้เสียปราสาททากะเท็นจินในปี ค.ศ.1581 และเขาได้พ่ายแพ้ต่อกองทัพของโอดะ โนบุทาดะในการยุทธ์โคชู จากการที่เขาพ่ายแพ้ต่อตระกูลโอดะ ทำให้มีขุนพลบางส่วนของตระกูลทาเคดะ ได้แก่ อะนายามะ โนบุคิมิ, คิโซ โยชิมาสะ และ โอยามาดะ โนบุชิเงะ ทำการแปรพักตร์ คัตสึโยริไม่มีทางเลือกอื่น นอกจากต้องหนีไปที่ภูเขาเท็นโมกุ (天目山) แล้วทำการเซ็ปปุกุที่นั่น

อ้างอิง
-------

* 『甲陽軍鑑』に記されている他、文書上からも確認できる。
* ***a*** ***b*** *c* 丸島ほか 2015, p. 450, 丸島和洋「武田勝頼室」
* Takeda Katsuyori no Saiki (in Japanese)
**ยุทธการเจนละ 2** (Operation Chenla II) เป็นปฏิบัติการทางทหารที่สำคัญในสมัยสาธารณรัฐเขมรระหว่างสงครามกลางเมืองกัมพูชาเริ่มต้นเมื่อ 20 สิงหาคม และสิ้นสุดเมื่อ 3 ธันวาคม พ.ศ. 2514

สรุป
----

ระหว่างที่พระนโรดม สีหนุปกครองกัมพูชา เวียดนามเหนือและเวียดกงได้เป็นพันธมิตรกัน และพยายามใช้เขตการปกครองของกัมพูชาเป็นฐานที่มั่นในการส่งกำลังบำรุงเพื่อยึดครองสาธารณรัฐเวียดนาม ใน พ.ศ. 2513 หลังจากการรัฐประหารโดยกลุ่มที่นิยมสหรัฐ นำโดยนายพลลน นล เวียดนามเหนือได้รุกเข้ามาทางภาคตะวันออกเฉียงเหนือของกัมพูชาจนใกล้พนมเปญ ในช่วงแรกกองทัพกัมพูชามีขนาดเล็กและไร้อาวุธ ไม่สามารถต้านทานและต่อต้านเวียดนามเหนือและเวียดกงได้ อย่างไรก็ตาม ในฤดูร้อน พ.ศ. 2514 กองทัพกัมพูชาเติบโตขึ้นโดยมีผู้ช่วยจากสหรัฐและเวียดนามใต้ ระหว่าง เดือนกันยายน พ.ศ. 2513 – มิถุนายน พ.ศ. 2514 กองทัพกัมพูชารบชนะกองพลที่ 9 ของเวียดกงบนเส้นทางหมายเลข 13 และบางส่วนของบริเวณแม่น้ำโขง

เจนละ 2
-------

ในช่วงกลางปี พ.ศ.2514 ลน นลตัดสินใจใช้การรุกรานเพื่อผลักดันกองกำลังคอมมิวนิสต์ โดยใช้ข้อได้เปรียบจากการที่กองทัพกัมพูชารบชนะเป็นครั้งแรก มีเป้าหมายเพื่อเปิดเส้นทางหมายเลข 6 อีกครั้ง ในช่วงแรก กัมพูชาตั้งเป้าหมายไว้ว่าหน่วยของกองทัพต้องยึดบารายได้ในวันที่ 26 สิงหาคม และกำปงทมาร์ในวันที่ 1 กันยายน แต่กองทพสามารถคืบหน้าไปได้อย่างรวดเร็วตามเส้นทางหมายเลข 6 โดยสามารถไปถึงพนมสันตึก และยึดตังกระสังได้ในวันที่ 20 กันยายน ต่อมาในวันที่ 5 ตุลาคม สามารถยึดพื้นที่บริเวณรอบๆพนมสันตึกได้ ยุทธการเจนละ 2 ช่วงแรกสิ้นสุดในวันที่ 25 ตุลาคม ซึ่งประสบความสำเร็จแต่ยังไม่ปลอดภัย

คืนวันที่ 26 ตุลาคม กองทัพเวียดกงและเวียดนามเหนือได้โจมตีทหารกัมพูชาตามเส้นทางหมายเลข 6 จากพื้นที่ปลูกยางในจัมการ์อันดง ในเวลาเดียวกัน กองพลที่ 14 ของกองทัพกัมพูชาถูกล้อมและถูกโดดเดี่ยว กองทัพกัมพูชาพยายามตีโต้กลับในวันที่ 27 ตุลาคม แต่ไม่สำเร็จ เส้นทางหมายเลข 6 ถูกฝ่ายคอมมิวนิสต์วางเพลิง กองทัพกัมพูชาสูญเสียที่มั่นในวันที่ 1 ธันวาคม จนต้องประกาศยุติยุทธการนี้ในวันที่ 3 ธันวาคม

ผลที่เกิดขึ้น
-------------

กองทัพของฝ่ายคอมมิวนิสต์เป็นฝ่ายชนะในที่สุด เวียดนามเหนือและเวียดกงสามารถคงอยู่ในกัมพูชาตะวันออกเฉียงเหนือต่อไปได้ และนำไปใช้โฆษณาชวนเชื่อ ความสูญเสียของกองทัพกัมพูชาในยุทธการเจนละ 2 เป็นความเสียหายที่หนักมาก และไม่สามารถฟื้นตัวได้

แหล่งข้อมูลอื่น
---------------

* 1-FANK Order of the Day, 5 October 1971[*ลิงก์เสีย*]
* 2-Quan Doi Nhan Dan On Blows to Nixon's Khmerization Scheme[*ลิงก์เสีย*]
เหลยเหิง วาดโดย อุตะงาวะ คุนิโยชิ
**เหลยเหิง** (จีนตัวเต็ม : 雷橫 / อังกฤษ : Lei Heng) สำเนียงแต้จิ๋วคือ ลุยเหง เป็นตัวละครสมมุติจากซ้องกั๋ง มีฉายาว่า **เสือติดปีก** (จีน : 插翅虎 / อังกฤษ : Winged Tiger) เป็นผู้กล้าอันดับที่ 25 ของเขาเหลียงซาน แต่เดิมเป็นมือปราบที่อำเภอยิ้นเฉิง (運城 ท.หุนเสียกุ้ย) และมีความสนิทสนมกับซ่งเจียงและจูถง

ต่อมา มีนางคณิกาคนหนึ่งมาจากเมืองตงจิง ชื่อ ไป๋ซิ่วอิง (白秀英 ท.แป๊ะสิวเอ็ง) ได้กลายมาเป็นนางบำเรอของนายอำเภอ นางเป็นคนที่พูดจาไม่ค่อยดีนัก วันหนึ่งนางได้พูดจาหยาบคายใส่แม่ของเหลยเหิง ทำให้เขาโกรธและฆ่านางตาย จึงต้องโทษเนรเทศ โชคดีที่จูถงปล่อยตัวไป เขาจึงพาแม่ไปขึ้นเขาเหลียงซาน และได้เป็นแม่ทัพทหารราบ แต่น่าเสียดายที่เขาตายในช่วงศึกฟางล่า

อ้างอิง
-------

* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. Retrieved 19 December 2016.
* Miyamoto, Yoko (2011). "Water Margin: Chinese Robin Hood and His Bandits" เก็บถาวร 2020-11-28 ที่ เวย์แบ็กแมชชีน. *Demystifying Confucianism*. Retrieved 19 December 2016.